
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

κιακής Οικονομίας στο Χαροκόπειο Ανώτατο Εκπαιδευτικό Ίδρυμα 
Οικιακής Οικονομίας.1 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Β1/243 (1) 

Μεταβίβαση της περιουσίας της Χαροκοπείου Ανώτατης Σχολής Οικιακής 

Οικονομίας στο Χαροκόπειο Ανώτατο Εκπαιδευτικό Ίδρυμα Οικιακής 

Οικονομίας. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: / 

1. Της παρ. 7 του άρθρου 9 του ν. 1894/1990 (ΦΕΚ Α-110) «Για την 
Ακαδημία Αθηνών και άλλες εκπαιδευτικές διατάξεις». .·' 

2. Του άρθρου 17 του ν. 1966/1991 (ΦΕΚ Α-147) «Μετεγγραφές φοι¬ 
τητών ΑΕΙ σπουδαστών ΤΕΙ και άλλες διατάξεις». 

3. Την αριθμ. Γ3/538/3.12.1991 (ΦΕΚ Β-1026) απόφαση του 
Υπουργού Εθνικής Παιδείας και Θρησκευμάτων «Παύση λειτουργίας και 
ρύθμιση εκκρεμών σπουδαστικών θεμάτων Χαροκοπείου Ανώτατης Σχο¬ 
λής Οικιακής Οικονομίας». 

4. Την αριθμ. Β1/125/19.2.91 (Β-138) απόφαση του Υπουργού Εθνι¬ 
κής Παιδείας και Θρησκευμάτων «Παύση λειτουργίας της Χαροκοπείου 
Ανωτάτης Σχολής Οικιακής Οικονομίας». 

5. Την αριθμ. Υ.1160/1007556/116/0006/23.1.1992 κοινή από¬ 
φαση του Πρωθυπουργού και του Υπουργού Οικονομικών, με την οποία ανατέ¬ 
θηκαν αρμοδιότητες στον Υφυπουργό Οικονομικών (Β31), αποφασίζουμε: 

Μεταβιβάζουμε την κινητή και ακίνητη περιουσία της Χαροκοπείου 
Ανώτατης Σχολής Οικιακής Οικονομίας στο Χαροκόπειο Ανώτατο Εκπαι¬ 
δευτικό Ίδρυμα Οικιακής Οικονομίας, η οποία αποτελείται από τα εξής πε¬ 
ριουσιακά στοιχεία: 

1. ΑΚΙΝΗΤΗ ΠΕΡΙΟΥΣΙΑ 

Ένα οικόπεδο, επιφάνειας είκοσι χιλιάδων (20.000) τετραγωνικών μέ¬ 
τρων, με τα επί αυτού αναφερόμενα κατωτέρω κτίσματα, το οποίο βρίσκε¬ 
ται στην Καλλιθέα Αττικής και αποτελεί το οικοδομικό τετράγωνο που πε¬ 
ρικλείεται από τους δρόμους Ελευθερίου Βενιζέλου (πρώην Θησέως), Χαρο¬ 
κόπου, Σαπφούς και Ευαγγελίστριας και περιγράφονται στα αριθμ. 43105, 
43156 συμβόλαια αγοραπωλησίας του Συμβολαιογράφου Αθηνών Δημη- 
τρίου Καλιοτζή (τόμοι ΦΛ5, ΦΛ2) αριθμ. 192, 146 βιβλίου μεταγραφών 
του υποθηκοφυλακείου Αθηνών και το επισυναπτόμενο στην παρούσα από¬ 
φαση Τοπογραφικό Διάγραμμα που έχει συνταχθεί από τη ΔΙΕΦΕΣ του 
Υπουργείου Εθνικής Παιδείας και Θρησκευμάτων. 

α) Ένα διώροφο κτίριο, συνολικής επιφάνειας 1755,36 τετραγωνικών μέ¬ 
τρων, αποτελούμενο εξ υπογείου ισογείου και ενός υπέρ του ισογείου ορόφου. 

β) Ένα μονόροφο κτίριο συνολικής επιφάνειας 740,22 τετραγωνικών 
μέτρων, αποτελούμενο εξ υπογείου και ενός υπερυψωμένου ισογείου και 

γ) Δύο μονόροφα βοηθητικά κτίσματα, συνολικής επιφάνειας 41,25 τε¬ 
τραγωνικών μέτρων το καθένα. 

2. ΚΙΝΗΤΗ ΠΕΡΙΟΥΣΙΑ 

. Διάφορα παλαιά έπιπλα (γραφεία, καθίσματα, βιβλιοθήκη, κρεβάτια) ευ¬ 
τελούς αξίας. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 7 Απριλίου 1992 
οι υπουργοί 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΩΝ. ΓΙΑΤΡΑΚΟΣ Γ. ΣΟΥΦΛΙΑΣ 


















ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΕΥΘΥΝΗ ΔΗΛΩΣΗ ν.65ι/77 

Τΰ οιχοττεδο της Χαραχοττεΐου Γχολτις 
Οικιακής Οικονομίας επιφάνειας 20.000μ ι είναι 
άρχίο χαι οικοδομήσιμο σύμφωνα με τις 
κείμενες πολεοδομιχές διατάξεις. 

Αδη τα ΔΕΚΕΜΒΡΙΟΣ 1991 Ο ΔΗΛΩΝ / 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 1233/91 και 172/92 (2) 

Κατάργηση της 1526/87 αποφάσεως του ΑΧΣ και καθιέρωση συστήμα¬ 
τος καταχωρήσεως των απορρυπαντικών και των προϊόντων καθαρι¬ 
σμού. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΒΙΟΜ/ΝΙΑΣ, ΕΝΕΡΓΕΙΑΣ, ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ 

Έχοντας υπόψη: 

1. Το έγγραφο του Γενικού Χημείου του Κράτους αριθμ. 3017593/ 
917/0097/91. 

2. Το εδάφιο δ' της παρ. 8 του άρθρου 6 του Ν. 4328/1929 περί συστά- 
σεως του Γενικού Χημείου του Κράτους, όπως τροποποιήθηκε και συμπλη¬ 
ρώθηκε με του Α.Ν. 754/1937 (αρ. 3 παρ. 2 και 3) (ΦΕΚ 247/ΤΑ/ 
1937). 

3. Το άρθρο 4 του Διατάγματος της 31ης Οκτωβρίου 1929 «περί κανο¬ 
νισμού της λειτουργίας και των εργασιών του Ανωτάτου Χημικού Συμβου¬ 
λίου (ΦΕΚ 391/τ. Α-/31.10.1929). 

5. Το Νόμο 115/1975 «περί τροποποιήσεως διατάξεων τινών του Ν. 
4328/1929(ΦΕΚ 172/τ.Α'/20.8.1975). 

6. Την απόφαση των Υπουργών Προεδρίας της Κυβέρνησης και Οικονο¬ 
μικών για αναμόρφωση συλλογικών οργάνων Γνωμοδοτικής και Αποφασι¬ 
στικής αρμοδιότητας του Υπουργείου Οικονομικών αρ. 0/208/181 ΦΕΚ 
214/82. 

7. Την υπ’ αριθμ. Υ. 1489/23.8.91 κοινή απόφαση Πρωθυπουργού και 
Υπουργού Οικονομικών περί καθορισμού αρμοδιοτήτων (ΦΕΚ 692/τ.Β'/ 
1991), αποφασίζουμε: 

I. Εγκρίνουμε τις αποφάσεις 1233/91 και 172/92 του Ανώτατου Χη¬ 
μικού Συμβουλίου, οι οποίες ελήφθησαν κατά τις συνεδριάσεις 3.12.91 και 
25.2.92 και έχουν ως εξής: 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε την κατάργηση της 1526/87 Απόφασης του ΑΧΣ και την 
καθιέρωση συστήματος καταχωρήσεως των απορρυπαντικών και των προ¬ 
ϊόντων καθαρισμού ως εξής: 

Άρθρο 1 

Ορισμός 

Ως απορρυπαντικά και προϊόντα καθαρισμού νοούνται τα προϊόντα που 
πωλούνται στο ευρύ κοινό και στη Βιομηχανία, τα οποία προορίζονται για 
πλύσεις και καθαρισμό ή για χρήση στη διαδικασία πλύσης και καθαρισμού 
και, ως προς τα οποία είναι γνωστό ότι ενδέχεται μετά τη χρήση τους, να 
καταλήγουν στο υδάτινο περιβάλλον. 

, Άρθρο 2 

2.1. Καταργείται η αριθμ. 1526/87 Απόφαση Α.Χ.Σ. (ΦΕΚ 641/88/ 
τ.Β') «Κωδικοποίηση, τροποποίηση και συμπλήρωση των αποφάσεων του 
Α.Χ.Σ. που έχουν σχέση με την παραγωγή, εισαγωγή και κυκλοφορία 
απορρυπαντικών και προϊόντων καθαρισμού. 

2.2. Τα απορρυπαντικά και τα προϊόντα καθαρισμού κυκλοφορούν ελεύ¬ 
θερα στην Ελληνική Αγορά. 

Άρθρο 3 

Ταξινόμηση Συσκευασία Επισήμανση 

3.1. Η ταξινόμηση, συσκευασία και επισήμανση των απορρυπαντικών 
και των προϊόντων καθαρισμού θα- γίνεται όπως προβλέπουν: 

α) Το αριθμ. Π.Δ. 329/83 «Ταξινόμηση, συσκευασία και επισήμανση 
των επικινδύνων ουσιών». 

β) Η αριθμ. 1197/89 ΦΕΚ 567/90/τ.β· Απόφαση του Α.Χ.Σ. «Ταξι¬ 
νόμηση, συσκευασία και επισήμανση των επικινδύνων παρασκευασμά¬ 
των. 

γ) Η αριθμ. 89/542/ΕΟΚ σύσταση της Επιτροπής «Επισήμανση των 
απορρυπαντικών και των προϊόντων καθαρισμού». 

Άρθρο 4 

Σύστημα καταχωρήσεως 

4.1. Καθιερώνεται σύστημα καταχωρήσεως, σύμφωνα με το οποίο, ο 
παραγωγός, ή εισαγωγέας προϊόντων της παρούσης απόφασης γνωστο¬ 
ποιεί στην αρμόδια Δ/νση του Γενικού Χημείου του Κράτους μέσα σε ένα 
μήνα από την κυκλοφορία του προϊόντος τα εξής στοιχεία: 

α) Την Εμπορική ή χαρακτηριστική ονομασία του προϊόντος ως και την 
χρήση αυτού. 


β) Το όνομα, την πλήρη διεύθυνση (και τον αριθμό τηλεφώνου) του υπεύ¬ 
θυνου για την διάθεση στην Ελληνική Αγορά, ο οποίος είναι εγκατεστημέ¬ 
νος στην Κοινότητα είτε αυτός είναι ο κατασκευαστής, ο εισαγωγέας ή ο 
διανομέας. 

γ) Την σύνθεση του προϊόντος (χημική ονομασία συστατικών, αριθμό 
κατά ΟΑδ ή ΕΙΝΕ05, ποιοτική και ποσοστική σύσταση). 

δ) Επισήμανση και ταξινόμηση του προϊόντος (ετικέττα) ως και τα δεδο¬ 
μένα που χρησιμοποιήθηκαν για το σκοπό αυτό. 

4.2. Σε κάθε προϊόν για το οποίο κατατέθηκαν τα πιο πάνω στοιχεία δί¬ 
νεται αυθημερόν αριθμός καταχωρήσεως, ο οποίος τυπώνεται στη συσκευα¬ 
σία του προϊόντος. 

4.3. Όσον αφορά τα προϊόντα που έχουν παρασκευασθεί ή κυκλοφορούν 
νόμιμα σε κράτος μέλος της Κοινότητας, αναγνωρίζεται περίοδος έξι (6) 
μηνών, στην διάρκεια της οποία θα μπορεί να διατίθεται το προϊόν, από τις 
αποθήκες του παραγωγού ή του εισαγωγέα, χωρίς να έχει τυπωμένο τον 
αριθμό καταχωρήσεως. 

Άρθρο 5 

Έλεγχος 

Ο έλεγχος της ταξινόμησης, της επισήμανσης, της ποιοτικής και ποσο¬ 
τικής σύνθεσης των προϊόντων της παρούσης απόφασης ασκείται από τις 
Χημικές Υπηρεσίες του Γ.Χ.Κ. 

Άρθρο 6 
Ειδική Άδεια 

6.1. Οι παραγωγοί απορρυπαντικών και προϊόντων καθαρισμού πρέπει 
να διαθέτουν εργοστάσιο ή εργαστήριο, για το οποίο λαμβάνουν ειδική άδεια 
λειτουργίας από το Γ.Χ.Κ. 

6.2. Απαλλάσσονται της ως άνω υποχρέωσης όσοι παραγωγοί έχουν 
ήδη λάβει νόμιμα την ειδική άδεια του Γ.Χ.Κ., που προβλέπεται από άρθρο 
7 της αριθμ. 1526/87 απόφασης Α.Χ.Σ. 

6.3. Για να χορηγηθεί η ειδική άδεια λειτουργίας, ο παραγωγός υπο¬ 
βάλλει στην αρμόδια Υπηρεσία του Γ.Χ.Κ. της περιοχής τού, σχετική αί¬ 
τηση. Η Χημική Υπηρεσία, μετά από επιτόπιο επίσκεψη, στους χώρους του 
εργοστασίου ή εργαστηρίου, χορηγεί τη σχετική ειδική άδεια. 

6.4. Το εργοστάσιο ή εργαστήριο πρέπει να πληροί τους παρακάτω 
όρους: 

α) Να διαθέτει στεγασμένη επιφάνεια τουλάχιστον 100 τ.μ. 

β) Να διαθέτει τον κατάλληλο εξοπλισμό για την παραγωγή και τον χη¬ 
μικό έλεγχο των προϊόντων που παράγει. 

6.5. Η ειδική άδεια λειτουργίας δεν αντικαθιστά τις άδειες που προβλέ- 
πονται από άλλες Διατάξεις άλλων Υπουργείων. 

Άρθρο 7 

Τα ήδη κυκλοφορούντα προϊόντα της παρούσης απόφασης πρέπει να συμ¬ 
μορφωθούν με το σύστημα καταχωρήσεως εντός δώδεκα (12) μηνών από 
την δημοσίευσή της στην Εφημερίδα της Κυβερνήσεως. 

Άρθρο 8 

Οι παραβάτες της παρούσης απόφασης διώκονται με τις Διατάξεις: 

α) Του Αγορανομικού Κώδικα. 

β) Την αριθμ. 1197/89 Απόφασης Α.Χ.Σ. (ΦΕΚ 567/90/τ.Β’). 

γ) Του Νόμου υπ’ αριθμ. 1961/3.9.91 (ΦΕΚ 132/91/τ.Α·). 

Ο Πρόεδρος Ο Γραμματέας 

Γ. ΠΑΡΙΣΑΚΗΣ X. ΧΑΜΑΛΙΔΗΣ 

Τα μέλη 

Παν. Τσουκάτος, Γ. Σούντρης, Ευαγ. Τσιγαρίδας, Δημ. Ταραντίλης, Μ. 

Οξευκιούν - Πετροπούλου, Δημ. Ψωμάς, Δημ. Λαδικός. 

II. Η ισχύς-αυτής της απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Απριλίου 1992 

οι ΥΠΟΥΡΓΟΙ 

ΥΦΥΠΟΥΡΓΟΣ ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ 

ΟΙΚΟΝΟΜΙΚΟΝ ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ 

ΚΩΝ. ΓΙΑΤΡΑΚΟΣ ΑΝΔΡΕΑΣ ΑΝΔΡΙΑΝΟΠΟΥΛΟΣ 

Αριθ. 64378 (3) 

Προκαταρκτικές εργασίες εκτύπωσης γραμματοσήμων (τροποποίηση Εκ¬ 
δοτικού Προγράμματος έτους 1992). 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 11 του ΝΔ 496/70 «περί Οργανώσεως και 
λειτουργίας των Ταχυδρομείων», όπως τροποποιήθηκαν με το άρθρο 1 του 
Ν.Δ. 1063/70 «περί τροποποιήσεως και συμπληρώσεως του ΝΔ 496/ 
70». 

2. Τις διατάξεις του Π.Δ. 277/75 «περί της νομικής μορφής λειτουργίας 
της Ταχυδρομικής Υπηρεσίας για το μετά την 30 Απριλίου 1975 χρονικό 
διάστημα». 

3. Την υπ’ αριθμ. 54685/3.10.91 απόφαση με την οποία εγκρίθηκε το 
πρόγραμμα Έκδοσης Γραμματοσήμων έτους 1992 (ΦΕΚ 881/ 
30.10.1991). 

4. Το υπ’ αριθμ. 33/20236/213/13.3.1992 έγγραφο των ΕΛ-ΤΑ, 
αποφασίζουμε: 

Εγκρίνουμε την απόφαση που πήρε το Διοικητικό Συμβούλιο των ΕΛ-ΤΑ 
στην 773/2.3.92 συνεδρίασή του (Θέμα 9ον) με την οποία απεφάσισε: 

Την ένταξη στο πρόγραμμα έκδοσης γραμματοσήμων έτους 1992 τριών 
(3) αναμνηστικών σειρών με τίτλους. 

«Η ΜΑΚΕΔΟΝΙΑ ΗΤΑΝ ΚΑΙ ΕΙΝΑΙ ΕΛΛΗΝΙΚΗ» 

«ΜΟΥΣΕΙΑ ΤΗΣ ΕΛΛΑΔΟΣ», «ΕΥΡΩΠΑΪΚΗ ΕΝΟΠΟΙΗΣΗ - 
ΚΟΙΝΗ ΕΥΡΩΠΑΪΚΗ ΑΓΟΡΑ» 

(υποχρέωση κοινή για τις 12 χώρες της ΕΟΚ), ενός (1) αναμνηστικού φεγιέ 
με τίτλο ΕΔΥΜ και την ματαίωση της κυκλοφορίας των σειρών «ΕΛΛΗ¬ 
ΝΙΚΗ ΦΥΣΗ» και «ΑΡΓΟΝΑΥΤΙΚΗ ΕΚΣΤΡΑΤΕΙΑ». 

Ύστερα από τα παραπάνω το πρόγραμμα έκδοσης γραμματοσήμων για 
το έτος 1992 διαμορφώνεται ως ακολούθως: 

Α' ΚΟΙΝΗ ΣΕΙΡΑ 

«ΠΡΩΤΕΥΟΥΣΕΣ ΝΟΜΩΝ-ΧΑΡΑΚΤΗΡΙΣΤΙΚΑ ΣΤΟΙΧΕΙΑ ΑΥ¬ 
ΤΩΝ». 

Β. ΑΝΑΜΝΗΣΤΙΚΕΣ ΣΕΙΡΕΣ 

«ΟΛΥΜΠΙΑΚΟΙ ΑΓΩΝΕΣΎ992»—.™" 

«Η ΜΑΚΕΔΟΝΙΑ ΗΤΑΝ ΚΑΙ ΕΙΝΑΙ ΕΛΛΗΝΙΚΗ» 

«ΥΓΕΙΑ» 

«ΕυΚΟΡΑ ΟΕΡΤ 1992» 

ΕΔΥΜ (φεγιέ) 

«ΜΟΥΣΕΙΑ ΤΗΣ ΕΛΛΑΔΟΣ» 

«ΦΑΡΟΙ ΤΗΣ ΕΛΛΑΔΟΣ» 

«ΕΥΡΩΠΑΪΚΗ ΕΝΟΠΟΙΗΣΗ-ΚΟΙΝΗ ΕΥΡΩΠΑΪΚΗ ΑΓΟΡΑ» 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Απριλίου 1992 

Ο ΥΠΟΥΡΓΟΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
-♦- 

Αριθ. 66841/1280 (4) 

Τροποποίηση της 30228/2119/1989 απόφασης του Υπουργού Μεταφο¬ 
ρών και Επικοινωνιών. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 4 του Ν.1338/1983 (Α’ 34) «Εφαρμογή 
του Κοινοτικού Δικαίου», όπως αυτό αντικαταστάθηκε με την παράγραφο 4 
του άρθρου 6 του Ν.1440/1984 (Α' 70) «Συμμετοχή της Ελλάδος στο Κε¬ 
φάλαιο, τα αποθεματικά και στις προβλέψεις της Ευρωπαϊκής Κοινότητας 
Άνθρακα και Χάλυβα και του Οργανισμού Εφοδιασμού ΕΥΡΑΤΟΜ», όπως 
αυτό τροποποιήθηκε με το άρθρο 7 του Ν.1775/1988 (Α' 101) «Εταιρείες 
παροχής επιχειρηματικού κεφαλαίου και άλλες διατάξεις». 

2. Το άρθρο 6 του Π.Δ. 367/1989 (Α' 162) «Προσαρμογή της Ελληνι¬ 
κής νομοθεσίας προς τις Οδηγίες του Συμβουλίου των Ευρωπαϊκών Κοινο¬ 
τήτων που αφορούν το βάρος, τις διαστάσεις και ορισμένα άλλα τεχνικά χα¬ 
ρακτηριστικά ορισμένων οδικών οχημάτων, που εκτελούν διεθνείς οδικές 
εμπορευματικές μεταφορές εντός των χωρών της Κοινότητας», όπως αυτό 
τροποποιήθηκε με το Π.Δ. 237/1991 (Α' 90). 

3. Την απόφαση του Υπουργού Μεταφορών και Επικοινωνιών με αριθμό 
πρωτοκόλλου 30228/2119/1989 (Β' 571) «Διαδικασία έκδοσης πιστο¬ 
ποιητικού συμμόρφωσης όσον αφορά τα βάρη και τις διαστάσεις των οχη¬ 
μάτων», όπως αυτή τροποποιήθηκε με τις με αριθμούς πρωτοκόλλου 


46830/3430/1989 (Β' 920), 20883/1518/1990 (Β’ 331) και 
43801/3553/1990 (Β' 775) όμοιες. 

4. Το γεγονός ότι δεν λειτουργεί ακόμη στη χώρα μας εργαστήριο ειδι¬ 
κών ελέγχων ψυγείων οχημάτων μεταφοράς ευπαθών τροφίμων, στο οποίο 
θα διενεργούνται οι έλεγχοι που προβλέπονται από την Ευρωπαϊκή Συμφω¬ 
νία της 1ης Σεπτεμβρίου 1970 για τις Διεθνείς Μεταφορές ευπαθών τροφί¬ 
μων και για τον ειδικό εξοπλισμό που θα χρησιμοποιείται γι’ αυτές τις μετα¬ 
φορές (Α.Τ.Ρ.), αποφασίζουμε: 

1. Παρατείνουμε μέχρι την 31.12.1992 το χρονικό διάστημα που ανα- 
φέρεται στην παράγραφο 6 του άρθρου 1 της με αριθμό πρωτοκόλλου 
30228/2119/1989 (Β’ 571) απόφασης του Υπουργού Μεταφορών και 
Επικοινωνιών, εντός του οποίου μπορεί ο ενδιαφερόμενος αντί του πιστοποι¬ 
ητικού ανταπόκρισης προς τα πρότυπα της Ευρωπαϊκής Συμφωνίας Α.Τ.Ρ. 
να προσκομίσει υπεύθυνη δήλωση του άρθρου 9 του Ν. 1599/1986 του 
υπευθύνου του εργοστασίου κατασκευής του ψυκτικού θαλάμου, ο οποίος θα 
έχει και την αποκλειστική ευθύνη για την ορθότητα του περιεχομένου της 
χορηγούμενης από αυτόν δήλωσης. Το αποδεικτικό συμμόρφωσης και η 
άδεια κυκλοφορίας που έχουν χορηγηθεί και θα χορηγούνται μόνο με προ¬ 
σκόμιση της υπεύθυνης δήλωσης, θα έχουν ισχύ μέχρι την 31.3.1993. 

2. Παρατείνουμε μέχρι την 31.12.1992 την προθεσμία προσαρμογής 
των ψυγείων οχημάτων στις διατάξεις του Π.Δ. 367/1989 (Α' 162), 
όπως αυτό τροποποιήθηκε με το Π.Δ. 237/1991 (Α' 90), η οποία έχει ορι- 
σθεί στην παράγραφο 10 του άρθρου 1 της με αριθμό πρωτοκόλλου 
30228/2119/1989 (Β' 571) απόφασης του Υπουργού Μεταφορών και 
Επικοινωνιών, όπως αυτή έχει συμπληρωθεί με την με αριθμό πρωτοκόλ¬ 
λου 46830/3430/1989 (Β' 920) όμοια; 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Απριλίου 1992 

Ο ΥΠΟΥΡΓΟΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
-♦- 

Αριθ. ΕΣ.10475 (5) 

Σύσταση ίδιου Νομικού Προσώπου στην Κοινότητα Πατιοπούλου Ν. Αι- 
τωλ/νίας με την επωνυμία «Σχολική Επιτροπή Δημ. Σχολείου θυάμου, 
Δημ. Σχολείου Πετσαλίων και Νηπιαγωγείου Θυάμου». 

Η ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του άρθρου 5 του Ν. 1894/1990 «Για την Ακαδημία 
Αθηνών και άλλες εκπαιδευτικές διατάξεις». 

2. Τις διατάξεις του άρθρου 187 του Π.Δ/τος 323/1989 (Δημοτικός 
και Κοινοτικός Κώδικας). 

3. Την αριθμ. 14/1992 απόφαση του Κοινοτικού Συμβουλίου Πατιο- 
πούλου με την οποία αποφασίζεται: 

α. Η σύσταση ίδιου Νομικού Προσώπου με την επωνυμία «Σχολική Επι¬ 
τροπή Δημ. Σχολείου Θυάμου, Δημ. Σχολείου Πετσαλίων και Νηπιαγω¬ 
γείου Θυάμου». 

β. Ο σκοπός του Νομικού Προσώπου, 
γ. Η διοίκηση του Νομικού Προσώπου, 
δ. Η θητεία του Νομικού Προσώπου, 
ε. Οι πόροι του Νομικού Προσώπου, 
στ. Η περιουσία του Νομικού Προσώπου. 

ζ. Η εκπροσώπηση του Νομικού Προσώπου, ως ειδικότερα σε αυτή ορί¬ 
ζονται αναλυτικά και διεξοδικά. 

4. Το αριθμ. 64748/5.2.1991 σχετικό έγγραφο του Υπουργείου Εσω¬ 
τερικών, αποφασίζουμε: 

Α. 1. Συνιστούμε στην Κοινότητα Πατιοπούλου του Νομού Αιτωλίας και 
Ακαρνανίας, ίδιο Νομικό Πρόσωπο με την επωνυμία «Σχολική Επιτροπή 
Δημ. Σχολείου Θυάμου, Δημ. Σχολείου Πετσαλίων και Νηπιαγωγείου 
Θυάμου». 

2. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης, τηλεφώνου, αποχέ¬ 
τευσης, αναλώσιμων υλικών κ.λπ. 

- Η εκτέλεση μικρών έργων για επισκευή και συντήρηση των διδακτη¬ 
ρίων. 

- Η αποκατάσταση φθορών και ζημιών των επίπλων εξοπλισμού και γε¬ 
νικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός των σχο¬ 
λικών μονάδων με έπιπλα και σκεύη, με βιβλία για τη σχολική βιβλιοθήκη 
και γενικά με όλα τα μέσα που είναι απαραίτητα για τη λειτουργία τους και 

γενικότερα η λήψη όλων των μέτρων που κρίνονται αναγκαία για τη στή¬ 
ριξη της διοικητικής λειτουργίας των σχολικών μονάδων. 

3. Το Νομικό Πρόσωπο διοικείται από 7μελές Διοικητικό Συμβούλιο, 
αποτελούμενο από: 

α. Τον εκάστοτε Πρόεδρο της Κοινότητας ως Πρόεδρο, 
β. Τον εκάστοτε Διευθυντή του Δημ. Σχολείου Θυάμου. 
γ. Τον εκάστοτε Διευθυντή του Δημ. Σχολείου Πετσαλίων. 
δ. Τον εκάστοτε Διευθυντή του Νηπιαγωγείου Θυάμου. 
ε. Τρεις γονείς μαθητών, ήτοι ένας γονέας από κάθε σχολική μονάδα. 

4. Η θητεία του πρώτου Δ.Σ. του Νομικού Προσώπου λήγει με τη λήξη 
της παρούσας κοινοτικής περιόδου. 

Η θητεία των μελών του Δ.Σ. ακολουθεί την κοινοτική περίοδο. 

Το Δ.Σ. εκλέγει αντιπρόεδρο, γραμματέα. 

5. Πόροι του Νομικού Προσώπου είναι: 
α. Ετήσια επιχορήγηση της Κοινότητας 
β. Ετήσια επιχορήγηση του Κράτους 

γ. Κάθε είδους εισφορές, δωρεές, κληρονομιές, κληροδοσίες 
δ. Εισπράξεις από το αντίτιμο των παρεχόμενων πραγμάτων ή υπηρε¬ 
σιών 

ε. Πρόσοδοι από την περιουσία του 

6. Το Νομικό Πρόσωπο εκπροσωπείται στα δικαστήρια και σε κάθε δη¬ 
μόσια αρχή από τον Πρόεδρο του Δ.Σ. και όταν αυτός απουσιάζει ή κωλύε¬ 
ται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 7 Απριλίου 1992 

Ο Νομαρχών Διευθυντής 
ΣΠ. ΠΕΤΡΟΥ 

-♦- 

ΑριΟ. 4814 (6) 

Σύσταση ίδιου Νομικού Προσώπου στην Κοινότητα Στρίγκου Ν. Αρκαδίας 
με την επωνυμία «Σχολική Επιτροπή Δημοτικού Σχολείου Κοινότητας 
Στρίγκου». 

Ο ΝΟΜΑΡΧΗΣ ΑΡΚΑΔΙΑΣ 
Έχοντας υπόψη: 

1. Τις διατάξεις: (α) της παραγρ; 8-15 του άρθρου 5 του Ν.1854/ 
1990, «Για την Ακαδημία Αθηνών και άλλες εκπαιδευτικές διατάξεις» (Α' 
110) και (β) του άρθρου 187 του Δημοτικού και Κοινοτικού Κώδικα (Π.Δ. 
323/1989) (Α' 146). 

2. Την 10/1992 απόφαση του Κοινοτικού Συμβουλίου της Κοινότητας 
Στρίγκου του Νομού Αρκαδίας για σύσταση Σχολικής Επιτροπής, αποφασί¬ 
ζουμε: 

1. Συνιστούμε στην Κοινότητα Στρίγκου του Νομού Αρκαδίας ίδιο Νο¬ 
μικό Πρόσωπο με την επωνυμία «Σχολική Επιτροπή Δημοτικού Σχολείου 
Κοινότητας Στρίγκου». 

Η συνιστώμενη με την απόφαση αυτή η Σχολική Επιτροπή διοικείται από 
5μελές Διοικητικό Συμβούλιο αποτελούμενο από: 

α) Τον εκάστοτε Πρόεδρο της Κοινότητας Στρίγκου ως Πρόεδρο της 
σχολικής επιτροπής. 

β) Τον εκάστοτε Διευθυντή του Δημοτικού Σχολείου Στρίγκου. 
γ) Δύο κοινοτικούς συμβούλους που ορίζονται με απόφαση Κοιν. Συμ¬ 
βουλίου. 

δ) Έναν εκπρόσωπο του συλλόγου γονέων και κηδεμόνων που ορίζεται 
από το σύλλογο. 

2. Η θητεία του πρώτου Διοικητικού Συμβουλίου της συνιστωμένης με 
την απόφαση αυτή Σχολικής Επιτροπής λήγει με τη λήξη της δημοτικής 
και κοινοτικής περιόδου 1991-1994. 

Η θητεία των μελών του Διοικητικού Συμβουλίου ακολουθεί τη δημοτική 
και κοινοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον αντι¬ 
πρόεδρο και τον γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κάλυψη των δα¬ 
πανών λειτουργίας, θέρμανσης, φωτισμού, ύδρευσης, τηλεφώνου, αποχέ¬ 
τευσης, αγοράς αναλωσίμων υλικών κ.λπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων και 
τον κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτοβάθμιας και δευτε¬ 
ροβάθμιας εκπαίδευσης για τον εφοδιασμό από τον οργανισμό σχολικών 


κτιρίων των σχολείων με έπιπλα και εξοπλιστικά είδη και από το Υπουργείο 
Εθνικής Παιδείας και Θρησκευμάτων με βιβλία για τις σχολικές βιβλιοθή¬ 
κες. 

ε) Η διαχείριση των εσόδων από την ενδεχόμενη εκμετάλλευση των σχο¬ 
λικών κυλικείων και 

στ) Η λήψη κάθε άλλου μέτρου που κρίνεται αναγκαία για τη στήριξη της 
διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 
α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας ποσού δρχ. 20.000. 
γ) Κάθε είδους εισφορές, δωρεές, κληρονομιές και κληροδοσίες. 

6) Εισπράξεις από το αντίτιμο των παρεχομένων πραγμάτων και υπηρε¬ 
σιών. 

6. Το Νομικό Πρόσωπο εκπροσωπείται στο δικαστήριο και σε κάθε δη¬ 
μόσια αρχή από τον Πρόεδρο του Δ.Σ. και όταν αυτός απουσιάζει ή κωλύε¬ 
ται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Τρίπολη, 31 Μαρτίου 1992 

Με εντολή Νομάρχη 
Ο Προϊστάμενος 
ΣΩΤΗΡΙΟΣ ΚΑΠΟΓΙΑΝΝΗΣ 

-ψ- - 

Αριθ. 3687 (7) 

Σύσταση ίδιου Νομικού Προσώπου στην Κοινότητα Στεμνίτσας Νομού Αρ¬ 
καδίας με την επωνυμία «Σχολική Επιτροπή Τεχνικής Σχολής Αργυρο¬ 
χρυσοχοΐας Κοινότητας Στεμνίτσας». 

Ο ΝΟΜΑΡΧΗΣ ΑΡΚΑΔΙΑΣ 
Έχοντας υπόψη: 

1. Τις διατάξεις (α) της παραγρ. 8-15 του άρθρου 5 του Ν.1854/1990, 
«Για την Ακαδημία Αθηνών και άλλες εκπαιδευτικές διατάξεις» (Α' 110) 
και (β) του άρθρου 187 του Δημοτικού και Κοινοτικού Κώδικα (Π.Δ. 323/ 
1989) (Α' 146). 

2. Την 16/1992 απόφαση του Κοινοτικού Συμβουλίου της Κοινότητας 
Στεμνίτσας του Νομού Αρκαδίας για σύσταση Σχολικής Επιτροπής, αποφα¬ 
σίζουμε: 

1. Συνιστούμε στην Κοινότητα Στεμνίτσας του Νομού Αρκαδίας ίδιο Νο¬ 
μικό Πρόσωπο με την επωνυμία «Σχολική Επιτροπή Τεχνικής Σχολής Αρ¬ 
γυροχρυσοχοΐας Κοινότητας Στεμνίτσας». 

Η συνιστώμενη με την απόφαση αυτή Σχολική Επιτροπή διοικείται από 
5μελές Διοικητικό Συμβούλιο αποτελούμενο από: 

α) Τον εκάστοτε Πρόεδρο της Κοινότητας Στεμνίτσας ως Πρόεδρο της 
Σχολικής Επιτροπής. 

β) Τον εκάστοτε Διευθυντή της Τεχνικής Σχολής Αργυροχρυσοχοΐας, 
γ) Ένα δημότη της Κοινότητας που ορίζεται με απόφαση του Κοινοτικού 
Συμβουλίου. 

δ) Έναν Κοινοτικό Σύμβουλο που ορίζεται με απόφαση Κοινοτικού Συμ¬ 
βουλίου. 

ε) Έναν εκπρόσωπο της μαθητικής κοινότητας. 

2. Η θητεία του πρώτου Διοικητικού Συμβουλίου της συνιστωμένης με 
την απόφαση αυτής Σχολικής Επιτροπής λήγει με τη λήξη της δημοτικής 
και κοινοτικής περιόδου 1991-1994. 

Η θητεία των μελών του Διοικητικού Συμβουλίου ακολουθεί τη δημοτική 
και κοινοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον (αντι¬ 
πρόεδρο και τον γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κάλυψη των δα¬ 
πανών λειτουργίας, θέρμανσης, φωτισμού, ύδρευσης, τηλεφώνου, αποχέ¬ 
τευσης, αγοράς αναλώσιμων υλικών, σίτιση μαθητών κ.λπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων και 
τον κάθε είδους εξοπλισμό τους. 

δ) Η εισήγηση προς τις αντίστοιχες διευθύνσεις πρωτοβάθμιας και δευτε¬ 
ροβάθμιας εκπαίδευσης για τον εφοδιασμό από τον Οργανισμό Σχολικών 
Κτιρίων των σχολείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και Θρησκευμάτων με βιβλία για τις σχολικές βι¬ 
βλιοθήκες. 

ε) Η διαχείριση των εσόδων από την ενδεχομένη εκμετάλλευση των σχο-, 
λικών κυλικείων και 

στ) Η λήψη κάθε άλλου μέτρου που κρίνεται αναγκαία για τη στήριξη της 
διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 
α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας ποσού δρχ. 200.000. 
γ) Κάθε είδους εισφορές, δωρεές, κληρονομιές και κληροδοσίες. 

6. Το Νομικό Πρόσωπο εκπροσωπείται στο δικαστήριο και σε κάθε δη¬ 
μόσια αρχή από τον Πρόεδρο του Δ.Σ. και όταν αυτός απουσιάζει ή κωλύε¬ 
ται από τον Πρόεδρο. 

Η απόφαση αυτή να δημοσιευθεί στην Εφημερίδα της Κυβερνήαεως. 

Τρίπολη, 1 Απριλίου 1992 

Με εντολή Νομάρχη 
Ο Προϊστάμενος 
Σ. ΚΑΠΟΓΙΑΝΝΗΣ 

- +- 

Αριθ. 3995 (8) 

Σύσταση Νομικού Προσώπου στην Κοινότητα Καστανέας Ν. Άρτας με την 
επωνυμία «Σχολική Επιτροπή του Δημοτικού Σχολείου Κοινότητας Κα¬ 
στανέας». 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις διατάξεις: (α) την παραγρ. 8-15 του άρθρου 5 του Ν. 1854/1990 
«Για την Ακαδημία Αθηνών και άλλες εκπαιδευτικές διατάξεις» (Α' 110) 
και (β) του άρθρου 187 του δημοτικού και κοινοτικού κώδικα (Π.Δ. 323/ 
1989) (Α’ 146). 

2. Την 4/1992 απόφαση του Κοινοτικού Συμβουλίου Καστανέας του 
Νομού Άρτας για σύσταση Σχολικής Επιτροπής, αποφασίζουμε: 

1. Συνιστούμε στην Κοινότητα Καστανέας του Νομού μας ίδιο Νομικό 
Πρόσωπο με την επωνυμία «Σχολική Επιτροπή του Δημοτικού Σχολείου 
Κοινότητας Καστανέας». 

Η συνιστώμενη με την απόφαση αυτή Σχολική Επιτροπή διοικείται από 
3μελές Διοικητικό Συμβούλιο, αποτελούμενο από: 

α) Τον εκάστοτε Πρόεδρο της Κοινότητας, ως Πρόεδρο της Σχολικής 
Επιτροπής. 

β) Τον εκάστοτε Διευθυντή του Δημοτικού σχολείου, 
γ) Τον εκάστοτε εκπρόσωπο γονέων και κηδεμόνων του Δημοτικού Σχο¬ 
λείου. 

Η θητεία του πρώτου Διοικητικού Συμβουλίου της συνιστωμένης με την 
απόφαση αυτή Σχολικής Επιτροπής λήγει με τη λήξη της δημοτικής και 
κοινοτικής περιόδου 1991-1994. 

Η θητεία των μελών του Διοικητικού Συμβουλίου ακολουθεί τη δημοτική 
και κοινοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον αντι¬ 
πρόεδρο και τον γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κάλυψη των δα¬ 
πανών λειτουργίας, θέρμανσης, φωτισμού, ύδρευσης, τηλεφώνου, αποχέ¬ 
τευσης, αγοράς αναλωσίμων υλικών κ.λπ. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων και 
τον κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτοβάθμιας και δευτε¬ 
ροβάθμιας εκπαίδευσης για τον εφοδιασμό από τον Οργανισμό Σχολικών 
Κτιρίων των σχολείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και Θρησκευμάτων με βιβλία για τις σχολικές βι¬ 
βλιοθήκες. 

ε) Η διαχείριση των εσόδων από την ενδεχόμενη εκμετάλλευση των σχο¬ 
λικών κυλικείων και 

στ) Η λήψη κάθε άλλου μέτρου που κρίνεται αναγκαίο για τη στήριξη της 
διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 
α) Ετήσια επιχορήγηση του Κράτους 

β) Η ετήσια επιχορήγηση της Κοινότητας 

γ) Κάθε είδους εισφορές, δωρεές, κληρονομιές και κληροδοσίες 

6. Το Νομικό Πρόσωπο εκπροσωπείται στο δικαστήριο και σε κάθε δη¬ 
μόσια αρχή από τον Πρόεδρο του Δ.Σ. και όταν αυτός απουσιάζει ή κωλύε¬ 
ται από τον αντιπρόεδρο. 


Η απόφαση αυτή να δημοσιευθεί στην Εφημερίδα της Κυβερνήαεως. 

Άρτα, 3 Απριλίου 1992 

Ο Νομάρχης κ.α.α. 

Ο Διευθυντής 

ΒΑΣ. ΊΆΛΛΙΔΑΣ 

- 4 - 

Αριθ. ΔΕ 4137 (9) 

Κατάργηση Νομικού Προσώπου με την επωνυμία «Σχολική Επιτροπή Νη¬ 
πιαγωγείου - Δημοτικού Σχολείου - Γυμνασίου - Λυκείου Κοινότητας 
Κρεμαστής» Νομού Δωδεκανήσου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις των άρθρων 187 και 187 του Δημοτικού και Κοινοτικού 
Κώδικα (Π.Δ. 323/89). 

2. Την αριθ. 15/1992 απόφαση του Κοινοτικού Συμβουλίου Κρεμαστής 
του Νομού Δωδ/σου, αποφασίζουμε: 

Το Νομικό Πρόσωπο με το όνομα «Σχολική Επιτροπή Νηπιαγωγείου - 
Δημοτικού Σχολείου Γυμνασίου Λυκείου Κοινότητας Κρεμαστής» που είχε 
συσταθεί στην Κοινότητα Κρεμαστής Ρόδου Νομού Δωδ/σου, με την αριθμ. 
11839/2.7.91 απόφασή μας (ΦΕΚ 603/τ.Β’/1.8.1991) καταργείται. 
Η απόφαση αυτή να δημοσιευθεί στην Εφημερίδα της Κυβερνήσεως. 

Ρόδος, 26 Μαρτίου 1992 

"" " Ο Νομάρχης 

Γ. ΧΑΡΑΛΑΜΠΟΠΟΥΛΟΣ 

- 4 - 

Αριθ, ΑΓ 4312 (10) 

Σύσταση Νομικού Προσώπου στο Δήμο Αλεξανδρούπολης Ν. Έβρου με την 
επωνυμία «Ενιαία Σχολική Επιτροπή Πειραματικών Δημοτικών Σχο¬ 
λείων Αλεξ/πολης» (πρώην Ζ.Π.Α.Α.). 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τις διατάξεις του άρθρου 187 του Δημοτικού και Κοινοτικού Κώδικα 
(Π.Δ. 323/89). 

2. Τις διατάξεις του άρθρου 5 του Ν. 1894/90 «Για την Ακαδημία και 
άλλες εκπαιδευτικές διατάξεις». 

3. Την αριθ. 62/92 απόφαση του Δημοτικού Συμβουλίου Αλεξ/πολης 
του Νομού Έβρου, αποφασίζουμε: 

1. Συστήνουμε ίδιο Νομικό Πρόσωπο με το όνομα «Ενιαία Σχολική Επι¬ 
τροπή Πειραματικών Δημοτικών Σχολείων Αλεξ/πολης» (πρώην 
Ζ.Π.Α.Α.) του Νομού Έβρου. 

2. Σκοπός του Νομικού Προσώπου είναι: Η διαχείριση των πιστώσεων 
που διατίθενται γαι την κάλυψη δαπανών λειτουργίας των αντιστοίχων 
Σχολείων (θέρμανσης, φωτισμού, ύδρευσης, τηλεφώνου, αποχέτευσης, 
αγοράς αναλωσίμων υλικών κ.λπ.), η αμοιβή καθαριστριών, η εκτέλεση έρ¬ 
γων για την επισκευή και συντήρηση των αντιστοίχων Σχολείων και του 
κάθε είδους εξοπλισμού τους, η εισήγηση προς τις αντίστοιχες Δ/νσεις 
Πρωτοβάθμιας και Δευτεροβάθμιας Εκπαίδευσης για τον εφοδιασμό από 
τον Οργανισμό Σχολικών Κτιρίων των αντιστοίχων Σχολείων με έπιπλα 
και εξοπλιστικά είδη και από το Υπουργείο Εθνικής Παιδείας και Θρησκευ¬ 
μάτων με βιβλία για τις αντίστοιχες Σχολικές Βιβλιοθήκες, η διαχείριση 
των εσόδων, από την ενδεχόμενη εκμετάλλευση των σχολικών κυλικείων, 
καθώς και η λήψη κάθε άλλου μέτρου που κρίνεται αναγκαία για τη στήριξη 
της διοικητικής λειτουργίας των σχολικών μονάδων. 

3. Το Νομικό Πρόσωπο διοικείται από 9μελές Διοικητικό Συμβούλιο που 
αποτελείται από: 

α) Έναν εκπρόσωπο του Δήμου ως Πρόεδρο, 
β) Τέσσερις (4) Δ/ντές (ένας από κάθε Σχολείο), 
γ) Τέσσερις (4) εκπροσώπους των γονέων ή των συλλόγων γονέων και 
κηδεμόνων αν υπάρχουν (ένας από κάθε σχολείο). 

4. Η θητεία του πρώτου Διοικητικού Συμβουλίου του Νομικού Προσώ¬ 
που λήγει με τη λήξη της παρούσης Δημοτικής περιόδου. Στη συνέχεια η 
θητεία των μελών του Διοικητικού Συμβουλίου ακολουθεί τη Δημοτική και 
Κοινοτική περίοδο κάθε φορά. Το Διοικητικό Συμβούλιο εκλέγει τον Αντι¬ 
πρόεδρο και την Γραμματέα του. 

5. Πόροι του Νομικού Προσώπου είναι: 

α) Η ετήσια επιχορήγηση του Δήμου Αλεξ/πολης. 

β) Η ετήσια επιχορήγηση του Κράτους. 

γ) Οι κάθε εισφορές, δωρεές, κληρονομιές, κληροδοσίες. 

δ) Εισπράξεις από το αντίτιμο των παρεχόμενων πραγμάτων ή υπηρε- 
αιών. . 

ε) Πρόσοδοι από την περιουσία του. 

6. Περιουσία: Αυτή συνίσταται στους τίτλους που κατέχουν αυτή τη 
στιγμή όπως αυτή είναι μεταγραμμένη στο Υποθηκοφυλακείο Αλεξ/ 

7. Το Νομικό Πρόσωπο εκπροσωπείται στα Δικαστήρια και σε κάθε Δη¬ 
μόσια Αρχή από τον Πρόεδρο του Δ.Σ. και όταν αυτός απουσιάζει ή κωλύε¬ 
ται από τον Αντιπρόεδρό του. 

Η-παρούσα να δημοσιευθεί στην Εφημερίδα της Κυβερνήσεως. 

Αλεξανδρούπολη, 8 Απριλίου 1992 


Αριθ. ΔΤ/Γ1/13986 (12) 

Ανανέωση άδειας λειτουργίας Εργαστηρίου Ραδιοϊσοτόπων τμήμα Γίυρηνι- 
κής Ιατρικής κατηγ. (Α-1) εφαρμογών ΙΝ νίΤΚΟ που στεγάζεται στό 
Μικρ. εργαστ. του Αθ. Παπαθανασίου στη Θεσσαλονίκη. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με τη Δ Υ/Γ1/13986/3.4.1992 απόφαση του Νομάρχη Θεσσαλονί- 
κης, που εκδάθηκε σύμφωνα με τις διατάξεις του άρθρου 4 του Ν.Δ. 
181/74 και του Π.Δ. 470/83, ανανεώνουμε την χορηγηθείσα άδεια λει¬ 
τουργίας του εργαστηρίου Ραδιοϊσοτόπων τμήμα εφαρμογών ΙΝ νίΤΚΟ 
Πυρηνικής Ιατρικής κατηγ. (Α-1) που στεγάζεται στο Μικροβιολογικό Ερ¬ 
γαστήριο του Αθ. Παπαθανασίου οδός Μακένζυ Κίγκ 10 στη θεσ/νίκη με 
υπεύθυνο πυρηνικό ιατρό τον Γεώργιο Κολιάκο και φυσικό Νοσοκομείου τον 
Αν. Σιούντα. 


Ο Νομάρχης κ.α.α. 

Σ. ΚΑΡΠΟΤΖΗ 

-♦- 

Αριθ. ΑΥ/Γ1/13983 (11) 

Ανανέωση άδειας λειτουργίας Εργαστηρίου Ραδιοϊσοτόπων τμήμα εφαρμο¬ 
γών ΙΝ νίΤΚΟ κατηγ. Α-1 του Αθανασίου Βυζαντιάδη στη Θεσσαλο- 
νίκη. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με τη ΔΥ/Γ1/13983/3.4.1992 απόφαση του Νομάρχη Θεσσαλονί¬ 
κη γ?α σύμφωνα με τις διατάξεις του-άρθρου 4 του Ν.Δ. 

■ η ^ κ0α του ^ 470/83, ανανεώθηκε η άδεια λειτουργίας εργαστη¬ 

ρίου Ραδιοϊσοτόπων τμήμα εφαρμογών ΙΝ νίΤΚΟ κατηγ. Α-1 του γιατρού 
Αθαυ. Βυζαντιαδη στην οδό Π.Π. Γερμανού 11 στη Θεσσαλονίκη με την 
υπευθυνότητα του ανωτέρω γιατρού και φυσικό Νοσοκ. την Αναστ. Γιουβα- 
νουδη-Κεσίδου. 

Η ισχύς της ανανέωσης λήγει στις 31.12.1993. 

Θεσσαλονίκη, 3 Απριλίου 1992 
Ο Νομάρχης κ.α.α. 

ΑΝΑΣΤ. ΑΝΑΣΤΑΣΟΠΟΤΛΟΣ 


Η ισχύς της ανανέωσης λήγει στις 31.12.1993. 

Θεσσαλονίκη, 3 Απριλίου 1992 
Ο Νομάρχης κ.α.α. 

ΑΝΑΣΤ. ΑΝΑΣΤΑΣΟΠΟΤΛΟΣ 


-♦- 

Αριθ. ΔΤ/Γ1/13984 (13 ) 

Ανανέωση άδειας λειτουργίας Εργαστηρίου Ραδιοϊσοτόπων τμήμα εφαρμο- 
γών ΙΝ νίΤΚΟ κατηγ. (Α-1) στην εταιρεία «ΒΙΟΔΙΑΓΝΩΣΗ» ΕΠΕ 
οδος Ερμού 53 στη Θεσσαλονίκη. 


υ ΐΝυΜΑτΛΗΛ ΘΕΣΣΑΛΟΝΙΚΗΣ 

Με τη ΔΥ/Γ1/13984/3.4.1992 απόφαση του Νομάρχη θεσσαλονί- 
κης, που εκδόθηκε σύμφωνα με τις διατάξεις του άρθρου 4 του Ν.Δ. 

_°1/74 και του Π.Δ. 470/83, ανανεώθηκε η άδεια λειτουργίας εργαστη- 
ρΐ ? υ \-.Α° ίσοτόπων τ μήμ« εφαρμογών ΙΝ νίΤΚΟ κατηγ. (Α-1) στην εται¬ 
ρεία «ΒΙΟΔΙΑΓΝΩΣΗ» ΕΠΕ οδός Ερμού 53 στη Θεσσαλονίκη με υπεύθυνο 
πηρηνικό γιατρό τον Νικόλαο Καρατζά και υπεύθυνο φυσικό Νοσοκομείου 
τον Αναστ. Σιούντα. η 


Η ισχύς της ανανέωσης λήγει στις 31.12.1993. 

Θεσσαλονίκη, 3 Απριλίου 1992 
Ο Νομάρχης κ.α.α. 
ΑΝΑΣΤ. ΑΝΑΣΤΑΣΟΠΟΤΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



